ബുണ്ടസ് ലീഗില് ആദ്യ മത്സരത്തില് പരാജയം ഏറ്റുവാങ്ങി ലെപ്സിഗ് ബുണ്ടസ് ലീഗില് തങ്ങളുടെ ആദ്യ മത്സരത്തില് പരാജയം ഏറ്റു വാങ്ങി ആര്.ബി ലെപ്സിഗ്. എഫ്.എസ്.വി മൈന്സ് ആണ് ലെപ്സിഗിനെ എതിരില്ലാത്ത ഒരു ഗോളിന് അട്ടിമറിച്ചത്. ലെപ്സിഗ് പ്രതിരോധം വരുത്തിയ വലിയ അബദ്ധം മുതലെടുത്ത് ഫ്രഞ്ച് താരം മൂസ നിയഖാറ്റെയാണ് 13 മിനിറ്റില് മൈന്സിന് ഗോള് സമ്മാനിച്ചത്. ഗോള് വഴങ്ങിയ ശേഷം പന്ത് കൈവശം വക്കുന്നതില് അടക്കം വലിയ മുന്തൂക്കം നേടിയിട്ടും ലെപ്സിഗിനു സമനില ഗോള് നേടാന് ആയില്ല. 78 ശതമാനം പന്ത് കൈവശം വച്ച ലെപ്സിഗിന് പക്ഷെ വലിയ ഗോളവസരം ഒന്നും തുറക്കാന് ആയില്ല. ആന്ദ്ര സില്വയും ഫോഴ്സ്ബര്ഗും സാബിറ്റ്സറും അടക്കമുള്ള മുന്നേറ്റം ഗോള് കണ്ടത്താന് പരാജയപ്പെട്ടപ്പോള് സീസണില് ആദ്യ മത്സരത്തില് ലെപ്സിഗ് പരാജയം ഏറ്റുവാങ്ങി.